Държавен вестник, бр. 35, 2017 г., стр. 41

БРОЙ  35	
Д Ъ Р Ж А В Е Н  В Е С Т Н И К 	
СТР.  41  
лица не са могли да представят своите пред­
ложения и становища, а още по-малко те да 
бъдат разгледани, обсъдени и взети предвид, 
с което е нарушен редът за издаване на акта 
по чл. 77 АПК. Публикуването на последва­
щите частични изменения на наредбата на 
интернет страницата на министерството не 
може да обоснове и да санира липсата на 
такова обявяване и липсата на мотиви при 
приемането на наредбата.
Оспореният подзаконов нормативен акт е 
издаден и в нарушение на чл. 28, ал. 2 ЗНА. 
Видно от приложените по делото доклади за 
изменение и допълнения на наредбата е, че 
същите не съдържат задължителните рекви­
зити на цитираната норма, а именно – в тях 
не са отразени финансовите и други средства, 
необходими за прилагането на новата уред­
ба, не са отразени и очакваните резултати 
от прилагането, включително финансовите, 
като в доклада за първото изменение и до­
пълнение на наредбата не е направен анализ 
за съответствие с правото на Европейския 
съюз. Съгласно правилото на чл. 28, ал. 3 
ЗНА проект на нормативен акт, към който 
не са приложени мотиви, съответно доклад, 
съгласно изискванията по ал. 2, не се об­
съжда от компетентния орган. Независимо 
че докладите не отговарят на законовите 
изисквания, проектът за нормативен акт е 
приет от компетентния орган. Посоченото 
нарушение е самостоятелно основание за 
незаконосъобразност на оспорената наредба.
От изложеното се налага изводът, че обжал­
ваната наредба е незаконосъобразна, поради 
което следва да бъде отменена.
Предвид изхода на спора следва да се осъди 
Министерството на здравеопазването да запла­
ти на сдружение с нестопанска цел „Българска 
болнична асоциация“ сумата 430 лв., от които 
10 лв. заплатена държавна такса, 20 лв., пред­
ставляваща такса за обнародване в „Държавен 
вестник“, и 400 лв., представляващи заплатено 
адвокатско възнаграждение, на „Сдружение 
на общинските болници“ сумата 410 лв., от 
които 10 лв. заплатена държавна такса и 
400 лв. изплатено адвокатско възнаграждение, 
на сдружение „Национално сдружение на 
частните болници“ да заплати сумата 410 лв., 
от които 10 лв. заплатена държавна такса и 
400 лв. изплатено адвокатско възнаграждение, 
и на сдружение „Център за защита правата в 
здравеопазването“ да заплати сумата 410 лв., 
от които 10 лв. заплатена държавна такса и 
400 лв. изплатено адвокатско възнаграждение.
По изложените съображения и на основание 
чл. 193, ал. 1 АПК Върховният администра­
тивен съд, пето отделение,
Р Е Ш И :
Отменя Наредба № 27 от 30.06.2010 г. за 
утвърждаване на медицински стандарт „Об­
разна диагностика“.
Осъжда Министерството на здравеопазва­
нето да заплати на сдружение с нестопанска 
цел „Българска болнична асоциация“ сумата 
430 лв., от които 10 лв. заплатена държавна 
такса, 20 лв., представляваща такса за об­
народване в „Държавен вестник“, и 400 лв., 
представляващи заплатено адвокатско въз­
награждение, на „Сдружение на общинските 
болници“ сумата 410 лв., от които 10 лв. за­
платена държавна такса и 400 лв. изплатено 
адвокатско възнаграждение, на сдружение 
„Национално сдружение на частните болни­
ци“ да заплати сумата 410 лв., от които 10 лв. 
заплатена държавна такса и 400 лв. изплатено 
адвокатско възнаграждение, и на сдружение 
„Център за защита правата в здравеопазване­
то“ да заплати сумата 410 лв., от които 10 лв. 
заплатена държавна такса и 400 лв. изплатено 
адвокатско възнаграждение.
Решението може да се обжалва с касационна 
жалба пред петчленен състав на Върховния 
административен съд в 14-дневен срок от 
съобщаването му на страните. 
Председател:  
Георги Колев
3057
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 4723-НС 
от 27 април 2017 г.
относно обявяване на Дурхан Мехмед Мустафа  
за народен представител от Втори изборен 
район – Бургаски
С писмо вх. № НС-02-51 от 26.04.2017 г. 
на ЦИК е получено Решение на Народното 
събрание от 26 април 2017 г., с което на осно­
вание чл. 72, ал. 1, т. 1 и ал. 2 от Конститу­
цията на Република България са прекратени 
пълномощията на Камен Костов Костадинов 
като народен представител от Втори изборен 
район – Бургаски, издигнат от листата на 
политическа партия Движение за права и 
свободи – ДПС, в 44-то Народно събрание.
Предвид горното и на основание чл. 57, ал. 1, 
т. 1, чл. 247, т. 6 и чл. 302, ал. 1 от Изборния 
кодекс Централната избирателна комисия
Р Е Ш И :
Обявява за народен представител в 44-то 
Народно събрание от Втори изборен ра­
йон – Бургаски, Дурхан Мехмед Мустафа от 
листата на политическа партия Движение за 
права и свободи – ДПС.
Решението да се обнародва в „Държавен 
вестник“.
Председател:  
Ивилина Алексиева
Секретар:  
Севинч Солакова
3112